NARIADENIE KOMISIE (ES) č. 1794/2004
z 15. októbra 2004,
ktorým sa na hospodársky rok 2004/2005 znižuje suma pomoci pestovateľom určitých citrusových plodov po prekročení prahovej hodnoty na spracovanie v určitých členských štátoch
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2202/96 z 28. októbra 1996, ktorým sa zavádza systém podpory Spoločenstva pre výrobcov niektorých druhov citrusového ovocia (1), najmä na jeho článok 6,
keďže:
(1)
Článok 5 ods. 1 nariadenia (ES) č. 2202/96 stanovuje prahové hodnoty Spoločenstva na spracovanie určitých citrusových plodov, rozdelené medzi členské štáty v súlade s prílohou II k tomuto nariadeniu.
(2)
Článok 5 ods. 2 nariadenia (ES) č. 2202/96 stanovuje, že keď sa táto prahová hodnota prekročí, sumy podpory stanovené v prílohe I k tomuto nariadeniu sa znížia v každom členskom štáte, v ktorom bola táto prahová hodnota prekročená. Prekročenie prahovej hodnoty na spracovanie sa posudzuje na základe priemerných množstiev, ktoré sa spracovali v rámci systému podpory počas troch hospodárskych rokov alebo počas ekvivalentného obdobia, ktoré predchádza hospodárskemu roku, pre ktorý má byť pomoc stanovená.
(3)
Členské štáty oznámili množstvá pomarančov spracovaných v rámci systému podpory v súlade s článkom 39 ods. 1 písm. c) nariadenia Komisie (ES) č. 2111/2003 (2), ktoré ustanovuje podrobné pravidlá na uplatňovanie nariadenia (ES) č. 2202/96. Na základe týchto informácií bolo stanovené, že prahová hodnota Spoločenstva na spracovanie bola prekročená o 100 380 ton. V rámci uvedeného prekročenia, prahové hodnoty prekročilo Grécko, Taliansko a Portugalsko. Sumy podpory pre pomaranče uvedené v prílohe I k nariadeniu (ES) č. 2202/96 na hospodársky rok 2004/2005 by sa preto mali znížiť o 0,64 % v Grécku, 14,95 % v Taliansku a 0,29 % v Portugalsku.
(4)
Členské štáty oznámili množstvá grapefruitov a pomiel spracovaných v rámci systému podpory v súlade s článkom 39 ods. 1 písm. c) nariadenia (ES) č. 2111/2003. Na základe týchto informácií bolo stanovené, že prahová hodnota Spoločenstva na spracovanie bola prekročená o 380 ton. V rámci uvedeného prekročenia, prahové hodnoty prekročilo Grécko a Španielsko. Sumy podpory pre grapefruity a pomelá uvedené v prílohe I k nariadeniu (ES) č. 2202/96 na hospodársky rok 2004/2005 by sa preto mali znížiť o 7,00 % v Grécku a 16,45 % v Španielsku.
(5)
Opatrenia stanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu,
PRIJALA TOTO NARIADENIE:
Článok 1
Na hospodársky rok 2004/2005 sú pre Grécko, Taliansko a Portugalsko sumy podpory, ktoré sa udeľujú podľa nariadenia (ES) č. 2202/96 pre pomaranče dodané na spracovanie, uvedené v prílohe I k tomuto nariadeniu.
Článok 2
Na hospodársky rok 2004/2005 sú pre Grécko a Španielsko sumy podpory, ktoré sa udeľujú podľa nariadenia (ES) č. 2202/96 pre grapefruity a pomelá dodané na spracovanie, uvedené v prílohe II k tomuto nariadeniu.
Článok 3
Toto nariadenie nadobúda účinnosť tretí deň po jeho uverejnení v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 15. októbra 2004